Нохчийчо́ь (), официалан цӀе — Нохчийн Респу́блика  — Российн Федерацин субъект, цунна йукъара республика. Лаьтта Къилбаседа Кавказан малхбалехь. Майда — 16 171 км². Къилбаседера къилбехьа йахйелла 170 км гергга, малхбузера малхбалехьа — 100 км гергга. Доза ду РФ субъекташца: малхбузехь — ГӀалгӀайчоьнца, къилбаседа-малхбузехь — Къилбаседа ХӀирийчоьнца а, Ставрополан мехкаца а, къилбаседа-малхбалехь а, малхбалехь а, къилба-малхбалехь а — ДегӀастанца; къилба-малхбузехь а, къилбехь а НР доза ду маьрша пачхьалкхаца — Гуьржийчоьнца.